தேவேந்திர பத்னாவிசு

தேவேந்திர கங்காதர பட்னவீஸ் (Devendra Gangadhar Fadnavis, <small>, பிறப்பு 22 சூலை 1970) பாரதிய ஜனதா கட்சியைச் சேர்ந்த மகாராட்டிர அரசியல்வாதி ஆவார். இவர் மஹாராஷ்டிர மாநிலத்தின் முதல்வராக பதவி வகிக்கிறார்.https://www.ndtv.com/india-news/devendra-fadnavis-should-be-maharashtra-deputy-chief-minister-have-made-a-personal-request-to-him-bjp-chief-3115565.பாரதிய ஜனதா கட்சியின் மகாராட்டிர மாநிலத் தலைவராகவும் நாக்பூர் சட்ட மன்ற உறுப்பினராகவும் உள்ளார். நாக்பூர் நகர மேயராகவும் பணியாற்றி உள்ளார். முன்னாள் மகாராட்டிர முதலமைச்சர் ஆவார்.http://timesofindia.indiatimes.com/home/specials/assembly-elections-2014/maharashtra-news/Devendra-Fadnavis-to-be-CM-next-week-no-deputy-CM-or-big-berths-for-Sena/articleshow/44904503.cms இவர் 30 சூன் 2022 அன்று முதலமைச்சர் ஏக்நாத் சிண்டே தலைமையில்  துணை முதலமைச்சராக பதவி ஏற்றார்.Eknath Shinde takes oath as Maharashtra chief minister, Devendra Fadnavis as deputy CMEknath Shinde takes oath as Maharashtra CM, Devendra Fadnavis his deputy

1990களில் இவரது அரசியல் வாழ்க்கை தொடங்கியது; பாரதிய ஜனதா கட்சியின் இளைஞர் அணியான பாரதிய ஜனதா யுவா மோர்ச்சாவின் மகாராட்டிரக் கிளையில் வார்டுத் தலைவராக துவங்கினார். தமது 21வது அகவையிலேயே நாக்பூர் நகராட்சி மன்றத்தில் உறுப்பினராகத் தேர்ந்தெடுக்கப்பட்டார். 1992இலும் 1997இலும் தொடர்ந்து வெற்றி பெற்றி நகர்மன்ற உறுப்பினராகத் திகழ்ந்தார்.

1997இல் தமது 27வது அகவையில் நாக்பூர் நகர்மன்றத் தலைவராகத் தேர்ந்தெடுக்கப்பட்டார்.  மகாராட்டிர சட்டப் பேரவையில் 1999 முதல் நாக்பூரிலிருந்து சட்ட மன்ற உறுப்பினராகத் தேர்ந்தெடுக்கப்பட்டுள்ளார்.

இளமை வாழ்க்கை
பத்னாவிசு நாக்பூரில் 1970இல் பிறந்தார். இவரின் தந்தை, கங்காதர பத்னாவிசும் நாக்பூரிலிருந்து மகாராட்டிர சட்டமன்றத்தின் மேலவை உறுப்பினராக இருந்தவர் ஆவார்.  1987இல் புற்றுநோயால் பத்னாவிசின் தந்தை உயிரிழந்தார். இவரின் தாயார் சரிதா பத்னாவிசு அமராவதியின் கலோட்டி குடும்பத்தைச் சேர்ந்தவர். விதர்பா வீட்டுக் கடன் சங்கத்தில் இயக்குநராகப் பணியாற்றினார்.  தந்தையின் காலடியைப் பின்பற்றி பத்னாவிசு இளம் வயதிலேயே இராட்டிரிய சுயம்சேவாக் சங்கத்தில் இணைந்தார்.

1986-87இல் தர்மபீத்  கல்லூரியிலும் பின்னர் ஐந்தாண்டுகள் நாக்பூர் சட்டக் கல்லூரியிலும் கல்வி பெற்றார். 1986 முதல் 89 வரை அகில பாரத மாணவர் சங்கத்தின் தீவிர செயற்பாட்டாளராக விளங்கினார்.  பெர்லினின் செருமன் பன்னாட்டு மேம்பாட்டிற்கான நிறுவனத்தில் (D. S. E.) வணிக மேலாண்மையில் பட்டமேற்படிப்பு பட்டமும் திட்ட மேலாண்மையில் பட்டயமும்  பெற்றார்.

குடும்ப வாழ்க்கை
தேவேந்திர பத்னாவிசு மத்தியதர பழைமைவாத இந்துக் குடும்பத்தில் பிறந்தவர். 2006இல் அரசியல் பின்னணியில்லாத குடும்பத்தின் அம்ருதா இராணடேயை  திருமணம் புரிந்தார்.  அம்ருதா நாக்பூரிலுள்ள ஆக்சிசு வங்கியில் கிளை மேலாளராகப் பணியாற்றி வருகிறார்.  இருவருக்கும் திவிஜா என்ற மகள் பிறந்தார்.

இதனையும் காண்க
பாரதிய ஜனதா கட்சியின் முதலமைச்சர்கள் பட்டியல்

மேற்சான்றுகள்

வெளி இணைப்புகள்
 http://www.afternoondc.in/city-news/new-state-bjp-president-devendra-fadnavis-faces-daunting-task/article_80121 
 http://transformingindians.org/launch-in-nagpur-on-20th-அக்டோபர்-2012-by-mla-devendra-fadnavis/
 http://timesofindia.indiatimes.com/city/nagpur/Save-Nag-River-campaign-NADI-it-is/articleshow/19522250.cms

பகுப்பு:மகாராட்டிர அரசியல்வாதிகள்
பகுப்பு:1970 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர மாநில முதலமைச்சர்கள்
பகுப்பு:21-ஆம் நூற்றாண்டு இந்திய அரசியல்வாதிகள்